**ข้อบัญญัติองค์การบริหารส่วนตำบลพลสงคราม เรื่อง การขุดดินและถมดิน การบรรทุกดิน และการขนย้ายดิน พ.ศ. 2566**

**ของ**

**องค์การบริหารส่วนตำบลพลสงคราม ตำบลพลสงคราม**

**อำเภอโนนสูง จังหวัดนครราชสีมา**

**1 บันทึกหลักการและเหตุผล**

**หลักการ**

ให้มีข้อบัญญัติเรื่อง การขุดดินและถมดิน การบรรทุกดิน และการขนย้ายดิน พ.ศ. 2566

**เหตุผล**

เพื่อประโยชน์ในการกำกับดูแลการประกอบการและการดำเนินการขุดดินและถมดินภายในเขต องค์การบริหารส่วนตำบลพลสงคราม ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 7) พ.ศ. 2562 ประกอบพระราชบัญญัติการขุดดินและถมดิน พ.ศ.2543 ให้ กระทำได้โดยตราเป็นข้อบัญญัติจึงตราข้อบัญญัตินี้ใช้บังคับภายในเขตองค์การบริหารส่วนตำบลพลสงคราม

**(ร่าง)**

**2**

**ข้อบัญญัติองค์การบริหารส่วนตำบลพลสงคราม**

 **เรื่อง การขุดดินและถมดิน การบรรทุกดิน และการขนย้ายดิน พ.ศ. 2566**

…………………………………………………..

โดยที่เป็นการสมควรตราข้อบัญญัติ องค์การบริหารส่วนตำบลพลสงคราม ว่าด้วยการขุดดินและถมดิน การบรรทุกดิน และการขนย้ายดิน

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมถึง (ฉบับที่ 7) พ.ศ. ๒๕62 ประกอบกับมาตรา ๘ (๑) มาตรา ๑๗ มาตรา 18 และมาตรา 26 แห่งพระราชบัญญัติการขุดดินและถมดิน พ.ศ. ๒๕๔๓ องค์การบริหารส่วนตำบลพลสงคราม โดย ความเห็นชอบของสภาองค์การบริหารส่วนตำบลพลสงคราม และโดยการอนุมัติของนายอำเภอโนนสูง จึงตราข้อบัญญัติไว้ดังต่อไปนี้

ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลพลสงคราม เรื่อง การขุดดินและถมดิน การบรรทุกดิน และการขนย้ายดิน พ.ศ. 2566”

ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลพลสงคราม นับแต่วันที่ประกาศใน ราชกิจจานุเบกษา หรือเผยแพร่ข้อบัญญัติที่กำลังจะมีผลใช้บังคับให้ประชาชนทราบล่วงหน้าเป็นระยะเวลา พอสมควร

ข้อ ๓ บรรดาระเบียบ ประกาศ หรือคำสั่งอื่นใดในส่วนที่ได้ตราไว้แล้ว ซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน

ข้อ ๔ ให้นายกองค์การบริหารส่วนตำบลพลสงคราม เป็นผู้รักษาการให้เป็นไปตามข้อบัญญัตินี้และ มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้

**หมวด ๑**

**บททั่วไป**

ข้อ ๕ ในข้อบัญญัตินี้

“ดิน” หมายความรวมถึง หิน กรวด หรือทราย และอินทรีย์วัตถุต่าง ๆ ที่เจือปนกับดิน

“พื้นดิน” หมายความว่า พื้นผิวของที่ดินที่เป็นอยู่ตามสภาพธรรมชาติ

“ขุดดิน” หมายความว่า การกระทำแก่พื้นดินเพื่อนำดินขึ้นจากพื้นดินหรือทำให้พื้นดินเป็น บ่อดิน

“ถมดิน” หมายความว่า การกระทำใด ๆ ต่อดินหรือพื้นดินเพื่อให้ระดับดินสูงขึ้นกว่าเดิม

“เนินดิน” หมายความว่า ดินที่สูงขึ้นกว่าระดับพื้นดินโดยการถมดิน

“การขนย้ายดิน” หมายความว่า การเคลื่อนย้ายดินหรือสิ่งที่หมายถึงดินตามข้อบัญญัตินี้จากที่ แห่งหนึ่ง ไปยังที่อีกแห่งหนึ่ง ซึ่งเกิดการเคลื่อนย้ายภายในเขตองค์การบริหารส่วนตำบลพลสงคราม

“แผนผังบริเวณ” หมายความว่า แผนที่แสดงสภาพของดินที่ตั้งและขอบเขตของที่ดินที่จะขุดดิน หรือถมดิน รวมทั้งที่ดินและสิ่งปลูกสร้างที่อยู่ข้างเคียง

“รายการ” หมายความว่า ข้อความชี้แจงรายละเอียดเกี่ยวกับชนิดของดินความลึกของบ่อดิน ที่จะขุดดิน หรือความสูงของเนินดินที่จะถมดิน ความลาดเอียงของบ่อดินหรือเนินดินระยะห่างจากขอบบ่อดิน หรือเนินดินถึงที่ดินหรือสิ่งปลูกสร้างของบุคคลอื่น วิธีการป้องกันการพังทลายของดินหรือสิ่งปลูกสร้าง และวิธีการ ในการขุดดินหรือถมดิน

“แบบแปลน” หมายความว่า แบบแสดงรายละเอียดในการขุดดินหรือถมดิน

/-รายการ…

-2-

“รายการประกอบแบบแปลน” หมายความว่า ข้อความชี้แจงรายละเอียดเกี่ยวกับชนิดของดิน ความลึกและขนาดของบ่อดินที่จะขุดดิน ความสูงและพื้นที่ของเนินดินที่จะถมดิน ความลาดเอียงของบ่อดิน หรือ เนินดิน ระยะห่างจากขอบบ่อดินหรือเนินดินถึงเขตที่ดิน หรือสิ่งปลูกสร้างของบุคคลอื่น วิธีการป้องกันการ พังทลายของดินหรือสิ่งปลูกสร้าง และวิธีการในการขุดดินหรือถมดินตลอดจนสภาพพื้นที่และบริเวณข้างเคียง ระดับดินเดิม คุณสมบัติของดินที่จะขุดหรือจะถม พร้อมทั้งวิธีปฏิบัติหรือวิธีการสำหรับขุดดินหรือถมดิน เพื่อให้ เป็นไปตามแบบแปลน

“รายการคำนวณ” หมายความว่า รายการแสดงวิธีการคำนวณหาค่าเสถียรภาพความลาดเอียง ที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัยของกำแพงกันดิน

“เจ้าพนักงานท้องถิ่น” หมายความว่า นายกองค์การบริหารส่วนตำบลพลสงคราม

“พนักงานเจ้าหน้าที่” หมายความว่า พนักงานส่วนตำบลผู้ซึ่งเจ้าพนักงานท้องถิ่นแต่งตั้ง ให้ ปฏิบัติการตามข้อบัญญัตินี้

**หมวด ๒**

**การขุดดิน**

ข้อ ๖ การขุดดินและถมดินให้กระทำได้เฉพาะในเวลาระหว่างพระอาทิตย์ขึ้นถึงพระอาทิตย์ตก ถ้าจะ กระทำในเวลาระหว่างพระอาทิตย์ตกถึงพระอาทิตย์ขึ้น ต้องได้รับอนุญาตเป็นหนังสือจากเจ้าพนักงานท้องถิ่น

ข้อ ๗ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตร หรือมีพื้นที่ปากบ่อดิน เกินหนึ่งหมื่นตารางเมตร ให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนด โดยยื่นเอกสาร พร้อมแจ้งข้อมูล ดังต่อไปนี้

(๑) แผนผังบริเวณที่ประสงค์จะทำการขุดดิน

(๒) แผนผังแสดงเขตที่ดินและที่ดินบริเวณข้างเคียง

(๓) วิธีการขุดดินและการขนย้ายดิน

(๔) ระยะเวลาทำการขุดดิน

(๕) ชื่อผู้ควบคุมงานผู้ออกแบบแปลนแบบแปลนรายการประกอบแบบแปลนและรายการคำนวณ รวมทั้ง เลขทะเบียนการประกอบวิชาชีพวิศวกรรม ซึ่งผู้ควบคุมงานและผู้ออกแบบแปลน ต้องมีคุณสมบัติเป็นผู้ที่ได้รับ ใบอนุญาตประกอบวิชาชีพวิศวกรรมควบคุม สาขาวิศวกรรมโยธา ไม่ต่ำกว่าระดับสามัญวิศวกร ตามกฎหมาย ว่าด้วยวิศวกร

(๖) เนื้อที่โครงการที่จะทำการขุดดิน ขนาดพื้นที่ปากบ่อดินความลึกของการขุดดิน และระยะห่างจาก ขอบบ่อดิน วัตถุประสงค์ของการขุดดิน

(๗) ชื่อและที่อยู่ของผู้แจ้งการขุดดินเจ้าของที่ดินและผู้ดำเนินการขุดดิน

(๘) ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการขุดดิน

(๙) เอกสารและรายละเอียดอื่น ๆ

ถ้าผู้แจ้งได้ดำเนินการตามที่ระบุไว้ในวรรคหนึ่งโดยถูกต้องแล้วให้เจ้าพนักงานท้องถิ่นออกใบรับแจ้ง ตามแบบ ที่เจ้าพนักงานท้องถิ่นกำหนด เพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้ง และให้ผู้แจ้งเริ่มต้นทำการขุดดินตามที่ได้แจ้งไว้ได้ตั้งแต่วันที่ได้รับแจ้ง

ถ้าการแจ้งเป็นไปโดยไม่ถูกต้อง ให้เจ้าพนักงานท้องถิ่นแจ้งให้แก่ผู้นั้นทราบภายในเจ็ดวัน นับแต่วันที่มี การตรวจพบถึงความไม่ถูกต้องนั้น ถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ได้รับแจ้งถึงความที่ ไม่ถูกต้อง ให้เจ้าพนักงานท้องถิ่นมีอำนาจออกคำสั่งให้การแจ้งตามวรรคหนึ่งเป็นอันสิ้นผล

ถ้าผู้แจ้งได้แก้ไขให้ถูกต้องภายในเวลาที่กำหนด ให้เจ้าพนักงานท้องถิ่นออกใบรับแจ้งให้แก่ผู้แจ้งภายใน สามวัน นับแต่วันที่ได้รับแจ้งที่ถูกต้อง

/-ความใน ...

-3-

ความในวรรคหนึ่ง มิให้ใช้บังคับแก่การขุดบ่อน้ำใช้ที่มีพื้นที่ปากบ่อไม่เกินสี่ตารางเมตร และการขุดดินเพื่อ การเกษตรกรรม ตามสมควร

ข้อ ๘ ผู้ได้ใบรับแจ้งจะต้องชำระค่าธรรมเนียมและค่าใช้จ่ายตามที่กำหนดไว้ท้ายข้อบัญญัตินี้

ข้อ ๙ ในระหว่างการขุดดิน ผู้ขุดดินต้องเก็บใบรับแจ้งแผนผังบริเวณและรายการไว้ที่สถานที่ขุดดินหนึ่ง ชุดและพร้อมที่จะให้พนักงานเจ้าหน้าที่ตรวจดูได้

ถ้าใบรับแจ้งชำรุดสูญหายหรือถูกทำลายในสาระสำคัญ ให้ผู้ขุดดินขอรับใบแทนใบรับแจ้งต่อเจ้าพนักงาน ท้องถิ่น ภายในสามสิบวันนับแต่วันที่ทราบถึงการชำรุดสูญหายหรือถูกทำลายดังกล่าว

ข้อ ๑๐ การได้รับใบรับแจ้งจากเจ้าพนักงานท้องถิ่นไม่เป็นเหตุคุ้มครองการขุดดินที่ได้ก่อให้เกิด ความ เสียหายต่อทรัพย์สินของบุคคลอื่น หรือต่อสภาพแวดล้อมที่เกิดขึ้นผู้ขุดดินไม่ว่าจะเป็นเจ้าของที่ดิน ผู้ครอบครอง ที่ดิน ผู้รับจ้างซึ่งดำเนินการขุดดินในทางการ ที่จ้างลูกจ้างหรือตัวแทนต้องรับผิดชดใช้ค่าสินไหมทดแทน เพื่อการนั้น เว้นแต่จะมีเหตุที่ไม่ต้องรับผิดตามกฎหมาย

ผู้ขุดดินดังกล่าวไว้ในวรรคแรก ต้องควบคุมลูกจ้างหรือตัวแทนให้ปฏิบัติตามข้อบัญญัตินี้โดยเคร่งครัด และต้องรับผิดในการกระทำของลูกจ้างหรือตัวแทนซึ่งได้กระทำในทางการที่จ้างหรือตามที่ได้รับมอบหมาย

ข้อ ๑๑ ผู้ขุดดินจะต้องจัดให้มีเครื่องหมายแสดงขอบเขตที่ดินที่จะทำการขุดดินและต้องตั้งป้าย ขนาด กว้างไม่น้อยกว่าหนึ่งร้อยยี่สิบเซนติเมตร ยาวไม่น้อยกว่าสองร้อยสี่สิบเซนติเมตร ในบริเวณที่ทำการขุดดิน และ สามารถเห็นได้ง่ายตลอดระยะเวลาทำการขุดดิน โดยแสดงข้อความ ดังต่อไปนี้

(๑) เนื้อที่โครงการที่จะทำการขุดดิน

(๒) ขนาดพื้นที่ปากบ่อดินเนินดินความลึกของการขุดดิน

(๓) วัตถุประสงค์ของการขุดดิน

(๔) เลขที่ใบรับแจ้งและวันที่สิ้นสุดการขุดดิน

(๕) ชื่อผู้ควบคุมงาน ผู้ออกแบบแปลน รายการประกอบแบบแปลน และรายการคำนวณ รวมทั้งเลข ทะเบียน การประกอบวิชาชีพวิศวกรรมตามกฎหมายว่าด้วยวิศวกร

(๖) ชื่อและที่อยู่ของผู้แจ้งการขุดดินเจ้าของที่ดิน และของผู้ดำเนินการขุดดิน

ข้อ ๑๒ การขุดดินโดยมีความลึกจากระดับพื้นดินไม่เกินสามเมตร เมื่อจะขุดดินใกล้แนวเขตที่ดินของผู้อื่น ในระยะน้อยกว่าสองเท่าของความลึกของบ่อดินที่จะขุดดิน ต้องจัดการป้องกันการพังทลายของดิน ตามวิสัยที่ควร กระทำ หรือตามคำสั่งที่เจ้าพนักงานท้องถิ่นกำหนด

ข้อ ๑3 การขุดดินที่มีความลึกเกินยี่สิบเมตร ต้องจัดให้มีการป้องกันการพังทลายของดินหรือสิ่งปลูกสร้าง โดยมีการติดตั้งอุปกรณ์สำหรับวัดการเคลื่อนตัวของดิน และมีผู้ได้รับใบอนุญาตให้ประกอบวิชาชีพวิศวกรรม ควบคุม สาขาวิศวกรรมโยธา ระดับวุฒิวิศวกร เป็นผู้ลงนามในแบบแปลน รวมทั้งรายการประกอบแบบแปลน และรายการคำนวณด้วย

ความในวรรคหนึ่ง มิให้ใช้บังคับแก่การขุดบ่อน้ำใช้ที่มีพื้นที่ปากบ่อไม่เกินสี่ตารางเมตร

ข้อ ๑4 ในกรณีที่เป็นการขุดดินเพื่อใช้ประโยชน์ในการฝังกลบขยะวัสดุกระจายแพร่พิษ หรือรังสี ให้ผู้ ประสงค์จะทำการขุดดินนำหลักฐานการอนุญาตตามกฎหมายว่าด้วยการนั้น มายื่นประกอบการแจ้ง พร้อมด้วย แสดงวิธีการป้องกันการปนเปื้อนต่อชั้นน้ำใต้ดิน

/-ข้อ 15 ...

-4-

ข้อ ๑5 การขุดดินที่มีความลึกจากระดับพื้นดินเกินสามเมตร หรือมีพื้นที่ปากบ่อดินเกินหนึ่งหมื่น ตารางเมตร ปากบ่อดินจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าสองเท่า ของความลึกของบ่อดินที่จะขุด เว้นแต่จะได้มีการจัดการป้องกันการพังทลายของดิน หรือสิ่งปลูกสร้างโดยการ รับรองของผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาตามกฎหมายว่าด้วยวิศวกร

ข้อ ๑6 การขุดดินเพื่อการประกอบเกษตรกรรมที่มีความลึกจากระดับพื้นดินเกินสามเมตรหรือพื้นที่ ปากบ่อดินเกินหนึ่งหมื่นตารางเมตรจากปากบ่อดินจะต้องห่างจากแนวที่ดินของบุคคลอื่นหรือที่สาธารณะ เป็นระยะไม่น้อยกว่าความลึกของบ่อดินที่จะขุด

ข้อ ๑7 ในระหว่างการขุดดิน ผู้ขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขัง และต้อง ไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดในลักษณะที่อาจทำให้เกิดการพังทลายของดิน หรืออาจ เป็นอันตรายกับสิ่งปลูกสร้างในบริเวณนั้น

ข้อ 18 ในระหว่างการขุดดินและภายหลังการขุดดินแล้วเสร็จ ผู้ขุดดิน เจ้าของที่ดินหรือผู้ครอบครอง ที่ดิน แล้วแต่กรณี ต้องตรวจสอบเสถียรภาพของบ่อดินและดำเนินการให้มีความมั่นคงปลอดภัยอยู่เสมอ

ข้อ 19 การขุดดินในบริเวณที่ติดต่อกับที่สาธารณะหรือในที่สาธารณะ ผู้ขุดดินต้องจัดให้มีสิ่งกันตก หรือ ราวกั้น ที่มีความมั่นคงแข็งแรงรอบบริเวณนั้น รวมทั้งติดตั้งไฟฟ้าให้มีแสงสว่างเพียงพอ หรือไฟสัญญาณเตือน อันตรายจำนวนพอสมควร ในระหว่างพระอาทิตย์ตกถึงพระอาทิตย์ขึ้น ตลอดระยะเวลาทำการขุดดินด้วย

ในกรณีการขุดดินตามวรรคหนึ่ง ในพื้นที่ที่ไม่มีไฟฟ้าให้แสงสว่างต้องทาสีสิ่งกันตก หรือราวกั้นด้วยสี สะท้อนแสง ที่มองเห็นได้อย่างชัดเจน

ข้อ 20 ผู้ขุดดินตามข้อ 19 ต้องติดตั้งป้ายสะท้อนแสงเตือนอันตรายขนาดกว้างต้องไม่น้อยกว่าห้าสิบ เซนติเมตร และยาวไม่น้อยกว่าหนึ่งเมตรทำด้วยวัสดุถาวร โดยติดตั้งไว้ทุกระยะไม่เกินสี่สิบเมตรรอบบ่อดิน ใน ตำแหน่งที่เห็นได้ง่ายตลอดระยะเวลาทำการขุดดิน

ข้อ ๒1 ในการขุดดินถ้าพบโบราณวัตถุศิลปวัตถุซากดึกดำบรรพ์หรือแร่ที่มีคุณค่าทางเศรษฐกิจ หรือ ทางการศึกษาในด้านธรณีวิทยา ให้ผู้ขุดดินหยุดการขุดดินในบริเวณนั้นไว้ก่อนแล้วรีบรายงานให้เจ้าพนักงาน ท้องถิ่น ทราบในทันทีนับแต่วันที่ขุดพบ

**หมวด ๓**

**การถมดิน**

ข้อ ๒2 ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดิน ต่างเจ้าของ ที่อยู่ ข้างเคียง และมีพื้นที่ของเนินดินไม่เกินสองพันตารางเมตรต้องจัดให้มีการระบายน้ำเพียงพอที่จะไม่ก่อให้เกิดความ เดือดร้อนแก่เจ้าของที่ดินที่อยู่ข้างเคียงหรือบุคคลอื่น ในกรณีที่เจ้าพนักงานท้องถิ่นได้พิจารณาแล้ว ว่าอาจจะ ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคลอื่น ให้เจ้าพนักงานท้องถิ่นออกคำสั่งให้ปฏิบัติตาม คำแนะนำเป็นหนังสือ โดยกำหนดระยะเวลาให้ปฏิบัติตามคำแนะนำภายในระยะเวลาที่กำหนด

การถมดินที่มีพื้นที่เกินสองพันตารางเมตร นอกจากจะต้องจัดให้มีการระบายน้ำตามวรรคหนึ่งแล้ว ต้อง แจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนด โดยยื่นเอกสารพร้อมแจ้งข้อมูล ดังต่อไปนี้

(๑) แผนผังบริเวณที่ประสงค์จะทำการถมดิน

(๒) แผนผังแสดงเขตที่ดิน และที่ดินบริเวณข้างเคียง

 /- 3. วิธีการ...

-5-

(๓) วิธีการถมดินและการระบายน้ำ

(๔) ระยะเวลาทำการถมดิน

(๕) ชื่อผู้ควบคุมงาน

(๖) โครงการหรือเนื้อที่ ที่จะทำการถมดิน ความสูงและพื้นที่ของเนินดินที่จะถมดิน ระยะห่างจากเนินดิน ถึงเขตที่ดินหรือสิ่งปลูกสร้างของบุคคลอื่น วัตถุประสงค์ของการถมดิน

(๗) ชื่อและที่อยู่ของผู้แจ้งการถมดินเจ้าของที่ดินและผู้ดำเนินการถมดิน

(๘) ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการถมดิน

(๙) เอกสารและรายละเอียดอื่น ๆ

ถ้าผู้แจ้งได้ดำเนินการตามที่ระบุไว้ในวรรคสองโดยถูกต้องแล้ว ให้เจ้าพนักงานท้องถิ่นออกใบรับแจ้ง ตามแบบที่เจ้าพนักงานท้องถิ่นกำหนด เพื่อเป็นหลักฐานการแจ้งให้แก่ผู้นั้นภายในเจ็ดวัน นับแต่วันที่ได้รับแจ้ง และให้ผู้แจ้งเริ่มต้นทำการถมดินตามที่ได้แจ้งไว้ได้ตั้งแต่วันที่ได้รับแจ้ง

ถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก่ผู้นั้นทราบภายในเจ็ดวัน นับแต่วันที่มีการ ตรวจพบถึงความไม่ถูกต้องนั้น ถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ได้รับแจ้งถึงความที่ไม่ถูกต้อง ให้เจ้าพนักงานท้องถิ่นมีอำนาจออกคำสั่งให้การแจ้งตามวรรคสองเป็นอันสิ้นผล ถ้าผู้แจ้งได้แก้ไขให้ถูกต้องภายใน เวลาที่กำหนด ให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้อง

ให้นำความข้อ ๘ ข้อ ๙ ข้อ ๑๐ และข้อ ๑๑ มาใช้บังคับแก่การถมดินด้วย โดยอนุโลม

ข้อ ๒3 การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตร และมีความสูงของ เนินดิน ตั้งแต่สองเมตรนับจากระดับที่ดินต่างเจ้าของที่อยู่ข้างเคียงต้องมีแบบแปลน รายการประกอบแบบแปลน และรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่า ระดับสามัญวิศวกร ตามกฎหมายว่าด้วยวิศวกร

การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตร และมีความสูงของเนินดิน เกินห้าเมตรนับจากระดับที่ดินต่างเจ้าของที่อยู่ข้างเคียง ต้องมีแบบแปลนรายการประกอบแบบแปลน และ รายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาระดับวุฒิวิศวกร ตามกฎหมายว่าด้วยวิศวกร

ข้อ ๒4 การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของ เนินดิน ตั้งแต่สองเมตรนับจากระดับที่ดินต่างเจ้าของที่อยู่ข้างเคียง ต้องมีผู้ควบคุมงานซึ่งเป็นผู้ได้รับใบอนุญาตให้ ประกอบวิชาชีพวิศวกรรมควบคุม สาขาวิศวกรรมโยธา ตามกฎหมายว่าด้วยวิศวกร

ข้อ ๒5 การถมดิน ส่วนฐานของเนินดินจะต้องห่างจากแนวเขตที่ดินของบุคคลอื่นหรือที่สาธารณะ เป็นระยะไม่น้อยกว่าความสูงของเนินดินที่จะถมดิน เว้นแต่จะได้มีการจัดการป้องกันการพังทลายของดิน หรือสิ่ง ปลูกสร้างโดยการรับรองจากผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ตาม กฎหมายว่าด้วยวิศวกร 7

ข้อ ๒6 การถมดินในบริเวณที่ติดกับทางสาธารณะ ผู้ถมดินต้องติดตั้งป้ายสีสะท้อนแสงเตือนอันตราย ขนาดกว้างไม่น้อยกว่าห้าสิบเซนติเมตร และยาวไม่น้อยกว่าหนึ่งเมตร ทำด้วยวัสดุถาวร ไว้บนเนินดินที่ถม ด้านที่ ติดกับทางสาธารณะในตำแหน่งที่เห็นได้ง่าย ตลอดระยะเวลาทำการถมดิน

ข้อ ๒7 ในระหว่างการถมดินและภายหลังการถมดินแล้วเสร็จ ผู้ถมดิน เจ้าของที่ดิน หรือผู้ครอบครอง ที่ดิน แล้วแต่กรณี ต้องตรวจสอบเสถียรภาพของเนินดินให้มีความมั่นคงปลอดภัยอยู่เสมอ

/-หมวด 4...

-6-

**หมวด ๔**

**การบรรทุก การเคลื่อนย้าย การขนส่งและการอนุญาต**

ข้อ ๒8 การบรรทุก การเคลื่อนย้าย การขนส่งดิน หินกรวด ทราย หรือสิ่งอื่นใดที่ได้จากการขุดดิน ซึ่งเกิด จากการขุดดินภายในเขตองค์การบริหารส่วนตำบลพลสงคราม โดยนำสิ่งที่ขุดได้ไปยังพื้นที่ใด ๆ ภายในองค์การบริหารส่วนตำบลพลสงคราม หรือนำออกไปจากองค์การบริหารส่วนตำบลพลสงคราม จะกระทำได้ต่อเมื่อเมื่อได้ทำ การขออนุญาตและได้รับอนุญาตจากเจ้าพนักงานท้องถิ่น

ข้อ 29 เจ้าพนักงานท้องถิ่นหรือผู้ที่ได้รับมอบหมาย ต้องพิจารณาการอนุญาตการบรรทุก การเคลื่อนย้าย การขนส่งดิน หินกรวด ทราย หรือสิ่งอื่นใดที่ได้จากการขุดดินให้แล้วเสร็จภายในสิบห้าวัน นับแต่วันที่ได้รับ คำร้องขอแล้วแจ้งการอนุญาตหรือไม่อนุญาตให้ผู้ร้องขอทราบพร้อมทั้งเหตุผล

ข้อ ๓0 เจ้าพนักงานท้องถิ่นมีอำนาจประกาศกำหนดหลักเกณฑ์เกี่ยวกับการบรรทุก การเคลื่อนย้าย การ ขนส่งดิน หินกรวด ทราย หรือสิ่งอื่นใดที่ได้จากการขุดดิน ดังต่อไปนี้

(๑) จำนวนปริมาณหรือน้ำหนักขั้นสูงสุดที่ยานพาหนะคันหนึ่งจะบรรทุกได้

(๒) ข้อกำหนดเกี่ยวกับการปกคลุมสิ่งที่บรรทุกเพื่อมิให้ตกหล่นหรือฟุ้งกระจาย

(๓) การทำความสะอาดล้อของยานพาหนะ ก่อนออกจากสถานที่บรรทุกไปยังทางสาธารณะ

(๔) ค่าธรรมเนียมการใช้ทางสาธารณะเพื่อการบรรทุกดินและการประกันความเสียหายอันอาจเกิดขึ้นกับ ทางสาธารณะ

(๕) หลักเกณฑ์หรือเงื่อนไขอื่นที่เกี่ยวกับการบรรทุกเคลื่อนย้ายหรือขนส่งดิน

**หมวด ๕**

**เบ็ดเตล็ด**

ข้อ ๓1 การปฏิบัติงานของพนักงานเจ้าหน้าที่ การอุทธรณ์คำสั่งของเจ้าพนักงานท้องถิ่นให้เป็นไปตาม พระราชบัญญัติการขุดดินและถมดิน พ.ศ. ๒๕๔๓ ข้อ ๓2 ค่าธรรมเนียม ค่าใช้จ่าย และค่าปรับ ที่เกิดขึ้นตามข้อบัญญัตินี้ให้เป็นรายได้ขององค์การบริหารส่วนตำบลพลสงคราม

**หมวด ๖**

**บทกำหนดโทษ**

ข้อ ๓3 ผู้ใดทำการขุดดินตามข้อ ๗ หรือทำการถมดินตามข้อ ๒2 โดยไม่ได้รับใบรับแจ้งจากเจ้าพนักงาน ท้องถิ่น ต้องระวางโทษตามที่กำหนดในพระราชบัญญัติการขุดดินและถมดิน พ.ศ. ๒๕๔๓ 8

ข้อ 34 ผู้ใดทำการบรรทุก การเคลื่อนย้าย การขนส่งดิน หิน กรวด ทราย หรือสิ่งอื่นใดที่ได้จากการขุดดินโดยไม่ได้รับอนุญาตจากเจ้าพนักงานท้องถิ่น ต้องระวางโทษปรับไม่เกินหนึ่งพันบาท

ข้อ 35 ผู้ใดทำการขุดดิน การถมดิน หรือการบรรทุก การเคลื่อนย้าย การขนส่งดิน หินกรวด ทราย หรือสิ่งอื่นใดที่ได้จากการขุดดิน โดยไม่ปฏิบัติตามคำแนะนำของเจ้าพนักงานท้องถิ่นตามความในข้อบัญญัตินี้ เมื่อเจ้าพนักงานท้องถิ่นได้ออกคำสั่งให้ปฏิบัติตามคำแนะนำเป็นหนังสือโดยกำหนดระยะเวลาให้ปฏิบัติ ไม่ดำเนินการปฏิบัติตามคำแนะนำภายในระยะเวลาที่กำหนด ต้องระวางโทษปรับไม่เกินหนึ่งพันบาท และปรับอีกวันละห้าร้อยบาท ตลอดระยะเวลาที่ยังฝ่าฝืนไม่ปฏิบัติตามคำแนะนำ

/- ข้อ 36 ...

-7-

ข้อ 36 ผู้ใดทำการขุดดินตารมข้อ 7 ไม่จัดให้มีเครื่องหมายแสดงขอบเขตที่ดินที่จะทำการขุดดิน และติดตั้งป้ายตามที่กำหนดไว้ในข้อ 11 พร้อมติดตั้งป้ายเตือนอันตรายตามที่กำหนดไว้ในข้อ 20 ต้องระวางโทษปรับไม่เกินหนึ่งพันบาท

ข้อ 37 ผู้ใดทำการถมดินตามข้อ 22 ไม่ติดตั้งป้ายสีสะท้อนแสงเตือนอันตรายตามที่กำหนดไว้ในข้อ 26 ต้องระวางโทษไม่เกินหนึ่งพันบาท

**อัตราค่าธรรมเนียม ท้ายข้อบัญญัติองค์การบริหารส่วนตำบลพลสงคราม**

**เรื่อง การขุดดินและถมดิน การบรรทุกดิน และการขนย้ายดิน พ.ศ. 2566**

**.............................................**

**ค่าธรรมเนียม**

(๑) ใบรับแจ้งการขุดดินหรือถมดิน ฉบับละ ๕๐๐ บาท

(๒) ค่าคัดสำเนาหรือถ่ายเอกสาร หน้าละ 1 บาท

(3) ค่ารับรองสำเนา หน้าละ 5 บาท

**ค่าใช้จ่าย**

(๑) ค่าพาหนะเดินทางในการไปตรวจสอบสถานที่ขุดดินหรือถมดิน ให้จ่ายเท่าที่จำเป็นและใช้จ่ายไปจริง

(๒) ค่าเบี้ยเลี้ยงในการเดินทางไปตรวจสอบสถานที่ขุดดินหรือถมดิน ให้จ่ายเท่าที่จำเป็นตามระเบียบของทาง ราชการแก่ผู้ไปปฏิบัติงานเท่าอัตราของ ทางราชการ

แบบ ขถด.1

เลขที่รับ ......................................................

วันที่ .............../............................/..............

ลงชื่อ ....................................................ผู้รับ

(...................................................................)

ตำแหน่ง ......................................................

**ใบแจ้งการขุดดินหรือถมดิน**

 เขียนที่ ...................................................................

วันที่ ............. เดือน ................................... พ.ศ. ................

ข้าพเจ้านาย/นาง/นางสาว.......................................................................เจ้าของที่ดิน/ผู้ครอบครอง ที่ดิน/ตัวแทน

O เป็นบุคคลธรรมดา อยู่บ้านเลขที่............ตรอก/ซอย................................... หมูที่.................. ตำบล/แขวง....................................อำเภอ/เขต.......................................จังหวัด............................................

O เป็นนิติบุคคล ประเภท...................................................................................... จดทะเบียนเมื่อ ............................................. เลขทะเบียน...................................มีสำนักงานตั้งอยู่เลขที่...................... ตรอก/ซอย......................................... หมูที่............ตำบล/แขวง............................................ อำเภอ/เขต ................................จังหวัด.....................................โดย....................... ........................................ ผู้มีอำนาจ ลงชื่อแทนนิติบุคคลผู้แจ้ง อยู่บ้านเลขที่...............ตรอก/ซอย............................................... หมูที่................ ตำบล/แขวง.......................................อำเภอ/เขต....................................... จังหวัด.......................................

มีความประสงค์จะทำการขุดดิน/ถมดิน จึงขอแจ้งต่อเจ้าพนักงานทองถิ่น ดังต่อไปนี้

ข้อ 1 ทำการขุดดิน/ถมดิน ณ........................................................................................ ตรอก/ซอย ............................... หมูที่..............ตำบล/แขวง...................................อำเภอ/เขต ....................................... จังหวัด..................................ในที่ดิน โฉนดที่ดิน/นส.3 /ส.ค.1 /อื่น ๆ ..................เลขที่............................... เป็นที่ดินของ.............................................................. ..................................

ข้อ 2 ทำการขุดดิน/ถมดิน โดยมีความกว้าง.................เมตร ความยาว................เมตร ความลึก/ ความสูงจากระดับดินเดิม.............เมตร เพื่อใช้เป็น................................................โดยมีสิ่งก่อสร้างข้างเคียง ดังนี้ ทิศเหนือ...............................................................................ห่างจากบ่อดิน/เนินดิน.................เมตร ทิศใต้................................................................................ห่างจากบ่อดิน/เนินดิน....................เมตร ทิศตะวันออก......................................................................ห่างจากบ่อดิน/เนินดิน..................เมตร ทิศตะวันตก......................................................................ห่างจากบ่อดิน/เนินดิน...................เมตร ตามแผนผังบริเวณ แบบแปลน รายการประกอบแบบแปลน และรายการคำนวณที่แนบมาพร้อมนี้

ข้อ 3 โดยมี................................................................ เลขทะเบียน.......................เป็นผู้ควบคุมงาน

ข้อ 4 กำหนดแล้วเสร็จภายใน...............วัน

/-ข้อ 5...

-2-

ข้อ 5 พร้อมหนังสือฉบับนี้ ข้าพเจ้าได้แนบเอกสารหลักฐานต่าง ๆ มาด้วยแล้ว คือ

O แผนผังบริเวณที่จะทำการขุดดิน/ถมดิน และแผนผังบริเวณแสดงเขตที่ดินและที่ดินบริเวณ ข้างเคียง พรอมทั้งวิธีการขุดดินหรือถมดิน จำนวน............ชุด ชุดละ.............แผน

O รายการที่กำหนดไว้ในกฎกระทรวงที่ออกตามมาตรา 6 แห่งพระราชบัญญัติการขุดดิน และถมดิน พ.ศ. 2543

O ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการขุดดิน/ถมดิน

O สำเนาบัตรประชาชน สำเนาทะเบียนบ้านของผู้แจ้ง ซึ่งรับรองสำเนาถูกต้องแล้ว จำนวน .....................ฉบับ

O สำเนาหนังสือรับรองการจดทะเบียนนิติบุคคล ซึ่งแสดงวัตถุประสงค์ ที่ตั้งสำนักงาน และผู้มี อำนาจลงชื่อแทนนิติบุคคลผู้แจ้งที่หน่วยงานซึ่งมีอำนาจรับรอง (กรณีที่นิติบุคคลเป็นผู้แจ้ง)

O สำเนาบัตรประจำตัวประชาชนของผู้จัดการหรือผู้แทนนิติบุคคลผู้แจ้ง ซึ่งรับรองสำเนาถูกต้อง แล้ว จำนวน............. ฉบับ (กรณีที่นิติบุคคลเป็นผู้แจ้ง)

O หนังสือแสดงความเป็นตัวแทนของผู้แจ้ง สำเนาบัตรประจำตัวประชาชน และสำเนาทะเบียน บ้าน ของตัวแทนผู้แจ้ง ซึ่ง รับรองสำเนาถูกต้อง (กรณีมีการมอบอำนาจให้ผู้อื่นแจ้งแทน)

O รายการคำนวณ 1 ชุด จำนวน..................แผน

O หนังสือรับรองว่าเป็นผู้ออกแบบและคำนวณการขุดดิน/ถมดิน จำนวน..............ฉบับ พร้อมทั้ง สำเนาบัตรอนุญาตเป็นผู้ประกอบวิชาชีพวิศวกรรมควบคุม ซึ่งรับรองสำเนาถูกต้องแล้ว จำนวน ......................ฉบับ (กรณีที่งานมีลักษณะ ขนาด อยู่ในประเภทวิชาชีพวิศวกรรมควบคุม)

O สำเนาโฉนดที่ดิน/นส.3/ส.ค.1 อื่น ๆ....................... เลขที่......................................ที่จะทำการ ขุดดิน/ถมดิน ซึ่งรับรองสำเนาถูกต้องแล้ว จำนวน..................ฉบับ

O หนังสือยินยอมของเจ้าของที่ดิน สำเนาบัตรประจำตัวประชาชน หรือสำเนาหนังสือรับรอง การจดทะเบียนนิติบุคคล ซึ่ง แสดงวัตถุประสงค์และผู้มีอำนาจลงชื่อแทนนิติบุคคลเจ้าของที่ดิน ที่ หน่วยงานซึ่งมีอำนาจรับรองสำเนาบัตรประจำตัวประชาชน และสำเนาทะเบียนบ้านของผู้จัดการ หรือ ผู้แทนนิติบุคคลเจ้าของที่ดิน ซึ่งรับรองสำเนาถูกต้องแล้ว จำนวน................ฉบับ (กรณีที่เป็นที่ดินของ บุคคลอื่น)

O หนังสือแสดงความยินยอมของผู้ควบคุมงานตามข้อ 3 จำนวน...............ฉบับ

O สำเนาใบอนุญาต เป็นผู้ประกอบวิชาชีพวิศวกรรมควบคุมของผู้ควบคุมงาน ซึ่งรับรองสำเนา ถูกต้องแล้ว จำนวน................ ฉบับ (เฉพาะกรณีที่งานมีลักษณะ ขนาด อยู่ในประเภทเป็นวิชาชีพวิศวกรรม ควบคุม)

เอกสารและรายละเอียดอื่น ๆ .................................................................................................. ........................................................................................................................................................................

/- ข้อ 6...

-3-

ข้อ 6 ข้าพเจ้าขอชำระค่าธรรมเนียมและค่าใช้จ่าย ตามกฎกระทรวงซึ่งออกตามมาตรา 10 แห่ง พระราชบัญญัติการขุดดินและถมดิน พ.ศ. 2543

(ลงชื่อ).........................................................ผู้แจ้ง/ขอ

 (....................................................................)

หมายเหตุ : ทำเครื่องหมาย √ ในช่อง O หน้าข้อความที่มีความประสงค์

**ใบรับแจ้งการขุดดินหรือถมดิน**

เลขที่..................../25............

ได้รับแจ้งจากนาย/นาง/นางสาว.................................................................................. เจ้าของที่ดิน ผู้ครอบครองที่ดินหรือตัวแทนเจ้าของที่ดิน อยู่บ้านเลขที่ ................ ตรอก/ซอย ...................................... หมู่ที่ ...........ตำบล/แขวง ............................... อำเภอ/เขต .............................. จังหวัด ............................... ดังข้อความต่อไปนี้

ข้อ 1 ทำการ ........................ ณ ...................................................... ตรอก/ซอย ............................ หมู่ที่ ............ ตำบล/แขวง .............................. อำเภอ/เขต ................................ จังหวัด ............................. ในที่ดิน โฉนดที่ดิน/น.ส. 3/ส.ค.1/อื่น ๆ......................เลขที่ ..................................................เป็นที่ดินของ ..............................................................................................

ข้อ 2 ทำการ ...................................โดยมีความลึก/ความสูง จากระดับดินเดิม .................. เมตร พื้นที่ ............ ตารางเมตร เพื่อใช้เป็น .......................................................... ................... ตามแผนผัง บริเวณ แบบแปลน และรายการประกอบแบบแปลน ที่แนบมาพร้อมนี้

ข้อ 3 โดยมี ...................................................... เลขทะเบียน ............................. เป็นผู้ควบคุมงาน

ข้อ 4 กำหนดแล้วเสร็จภายใน ...........วัน โดยจะเริ่มขุดดิน/ถมดิน วันที่ ........ เดือน ...................... พ.ศ. .................. และจะแล้วเสร็จ วันที่ ......... เดือน ...................... พ.ศ. ..................

ข้อ 5 ค่าธรรมเนียมใบรับแจ้งการขุดดินหรือถมดิน

**ค่าธรรมเนียม**

(1) ค่าธรรมเนียมใบรับแจ้งการขุดดินหรือถมดิน จำนวน ....................... บาท

(2) ค่าคัดสำเนาหรือถ่ายเอกสาร จำนวน ....................... บาท

(3) ค่ารับรองสำเนา จำนวน ....................... บาท

**ค่าใช้จ่าย**

(1) ค่าพาหนะเดินทางไปตรวจสอบสถานที่ขุดดินหรือถมดิน จำนวน ...................... บาท

(2) ค่าเบี้ยเลี้ยงในการเดินทางไปตรวจสอบสถานที่ขุดดินหรือถมดิน จำนวน .................... บาท

รวมทั้งสิ้นเป็นเงิน ................................ บาท (..................................................................)

ข้อ 6 ผู้แจ้งต้องปฏิบัติตามหลักเกณฑ์ วิธีการ และเงื่อนไขตามที่กำหนดในกฎกระทรวง และ ข้อบัญญัติท้องถิ่น ซึ่งออกตามความในมาตรา 7 หรือมาตรา 8 แห่งพระราชบัญญัติการขุดดินและถมดิน พ.ศ. 2543 และกฎหมายอื่นเกี่ยวข้อง

ออกให้ ณ วันที่ .............. เดือน ............................. พ.ศ. ...................

(ลายมือชื่อ).................................................เจ้าพนักงานท้องถิ่น/พนักงานเจ้าหน้าที่

(.............................................................)

ตำแหน่ง....................................................................